Suriya shimolida "Ahror ash-Shom" guruhi jangarilari 2ta yo‘lovchi avtobus yo‘lovchilarini olib qochishdi. Bu haqda RIA Novosti xabar bergan. Qayd etilishicha, bu avtobuslar Halab-Afrin yo‘nalishida qatnovchi avtobuslar hisoblanadi. "Halabdan Afringa qarab yo‘lga chiqqan 2ta yo‘lovchi avtobus "Ahror ash-Shom" jangarilari qo‘liga tushgan", deyiladi xabarda. Aniqlik kiritilishicha, avtobuslar Halabdagi al-Shayx Maqsud kvartalidan qaytayotgandi.Manbaning aytishicha, avtobusda bo‘lgan 3 yo‘lovchi ayol hamda haydovchilardan biri Afrindagi avtovokzalga yetib olishga muvaffaq bo‘lishgan. Ayni vaqtda jangarilar necha kishini olib ketishganiga aniqlik kiritilmagan.